पाएं अपने शहर की ताज़ा ख़बरें और फ्री ई-पेपरडाउनलोड करें
शिवसेना प्रदेश महासचिव चंद्रमौली मिश्रा ने मुख्यमंत्री छत्तीसगढ़ को पत्र लिखकर प्रदेश में कोरोना महामारी के विषम समय में पूरे प्रदेश में कार्य कर रहे पत्रकारों को फ्रंटलाइन कोरोना वारियर्स का दर्जा देने की मांग की है। उन्होंने कहा पूरे प्रदेश में जब से कोरोना बीमारी फैली है, तबसे पत्रकार प्रशासन के साथ कंधे से कंधा मिलाकर पूरे प्रदेश में पत्रकारिता कर जनता के बीच सही समाचार पहुंचाने का कार्य कर रहा है।
इस दौरान कई पत्रकार एवं उनके परिजन भी इस बीमारी की चपेट में आ चुके हैं। इसके बाद भी पत्रकारों ने अपने मनोबल को कम नहीं करते हुए निरंतर पत्रकारिता कर जनता को सही समाचार पहुंचाने का कार्य कर रहे हैं। शिवसेना सरकार से मांग करती है कोरोना बीमारी के समय पत्रकारिता के दौरान जिन पत्रकार एवं उनके परिवारों ने अपने प्राणों की आहुति दी है, उन्हें सरकार मुआवजा देते हुए अविलंब छत्तीसगढ़ प्रदेश में पत्रकारों को फ्रंटलाइन कोरोना वारियर्स का दर्जा दें। देश की कई सरकारों ने पत्रकारों को फ्रंटलाइन कोरोना वायरस का दर्जा दिया हुआ है। अगर छत्तीसगढ़ में भी पत्रकारों को फ्रंटलाइन कोरोना वायरस का दर्जा दिया जाता है, तो पत्रकार अपने परिवार एवं अपने जीवन के प्रति निर्भिक होकर पत्रकारिता कर सकेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn